Die wêreld in foto’s – 12 Oktober 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Voertuig met ŉ plakker waarop “Rusland” pryk, staan in ŉ straat in Loyga geparkeer. (Foto: Nataliya Vasilyeva, AP) Modelle dra skeppings in ŉ mode-uitstalling met die tema “Die skoonheid van Chinese styl” by die 2018-kompetisie World University Student Fashion Design in Qingdao, ŉ kusstad in die Shandong-provinsie in Oos-Sjina. (Foto: Li Ziheng, Xinhua) ŉ Boer oes rys in Guanyun-distrik, Jiangsu-provinsie, in Oos-Sjina. (Foto: Wu Chenguang, Xinhua) Mense woon Vrydag die begrafnis van die televisiejoernalis Viktoria Marinova by in Ruse, Bulgarye. Marinova se lyk is verlede Saterdag naby die Donaurivier in die noordelike Bulgaarse dorp Ruse gevind. ŉ 21-jarige Bulgaarse burger is Dinsdagaand buite Hamburg in hegtenis geneem vir dié moord. (Foto: Vadim Ghirda, AP) Die Britse prinses Eugenie van York en haar man, Jack Brooksbank, Vrydag ná hul troue in die St. George-kapel by die Windsor-kasteel naby Londen, Engeland. (Foto: Adrian Dennis, AP)